User:Drgk00/sandbox

= Immersive Audio Model and Formats (IAMF) = Immersive Audio Model and Formats (IAMF) je špecifikácia kontajneru pre priestorový zvuk. Pri vývoji IAMF sa spojili spoločnosti Google a Samsung, pričom za ďalší vývoj zodpovedá organizácia, ktorá stojí aj za formátom kódovania AV1, AOMedia (Alliance for Open Media). Immersive Audio Model and Formats patrí k open-source štandardom. Ako open-source projekt je prístupný firmám aj nezávislým tvorcom, čím podporuje inovácie. Je priamou konkurenciou Dolby Atmos, ktorý bol doteraz označovaný za najznámejší formát priestorového audia. Pomocou IAMF môžu výrobcovia dosiahnúť priestorový zvuk pre širokú škálu aplikácii a zariadení.

Ako funguje Immersive Audio Model and Formats
Najväčší dôraz pri vytváraní priestorového zvuku kladie IAMF na prispôsobenie audia zobrazovanej scéne a osobným preferenciám užívateľa. Umožňuje tým nastavenie jednotlivých vrstiev nahrávky. IAMF rieši problémy s dekódovaním priestorového zvuku pomocou využitia vertikálneho zvuku, analýzy scény prostredníctvom AI a zvuku prispôsobenému používateľom. AI zanalyzuje scénu a prostredníctvom toho adekvátne nastaví jednotlivé vrstvy zvuku. Táto technológia bola implementovaná spoločnosťami Samsung a Google. Medzi možnosti prispôsobenia zvuku patrí napríklad nastavenie intenzity audio efektov, alebo potlačenie zvuku v pozadí pre dosiahnutie dôrazu na dialógu. Pri IAMF sa očakáva zvuk vo formátoch AAC, Opus, FLAC alebo LPCM s rozšírením metadát na zvýšenie počtu kanálov z bežných šesť kanálov až na dvanásť kanálov.

Výhody Immersive Audio Model and Formats

 * je kompatibilné s radou zariadení ako napríklad slúchadlá, televízia, virtuálna realita a domáce kino. Prostredníctvom toho dokážu výrobcovia vytvoriť vysoko kvalitný priestorový zvuk na rôznych platformách.
 * vytvára mechanizmy, pomocou ktorých môžu algoritmy pre spracovanie a vytváranie priestorového zvuku, ako sú EAR a BEAR, prispôsobiť daný zvuk konkrétnej konfigurácii reproduktorov za účelom dosiahnutia optimálneho výsledku.
 * má schopnosť prenášať viaceré konfigurácie audio mixu, a tým umožnuje voľnosť pre výrobcov a používateľov v prispôsobení hlasitosti jednotlivých prvkov a prehrávania.